Oct 04,2018
తెలంగాణలో 'యాడ్‌వాంటేజ్‌' ప్రారంభం
నవతెలంగాణ, వాణిజ్య విభాగం: ఎక్స్జా ఇన్ఫోసిస్టమ్స్‌ సంస్థ వినూత్నంగా అందుబా టులోకి తెచ్చిన 'యాడ్‌ వాండేట్‌' డిజిటల్‌ యాడ్‌ పే టీవీ సేవలు దేశంలోనే తొలిసారిగా తెలంగాణలో ప్రారంభ మయ్యాయి. బుధ వారం రాష్ట్ర ఉపముఖ్యమంత్రి మహుమ్మద్‌ అలీ ఈ సేవలను అధికారికంగా ప్రారంభించారు. ప్రకటనదారులను డిజిటల్‌ పేటీవీ వాడకందారులకు నేరుగా అనుసంధానం చేసే విధంగా రూపొందించిన ఈ డిజిటల్‌ వేదికను తొలిసారిగా తెలంగాణలో ప్రారంభించడం ఆనందంగా ఉందని ఉప ముఖ్యమంత్రి అన్నారు. చాలా తక్కువ ధరకే లక్ష్యంగా ఎంచుకున్న టీవీ వీక్షకులకు తమ యాడ్స్‌ను చేరవేసేందుకు నూతన డిజిటల్‌ ప్లాట్‌ఫాం ఎంతగానో దోహదం చేస్తుందని సంస్థ ప్రతినిధులు ఈ సందర్భంగా తెలిపారు. తొలత ఈ సేవలను బ్రైట్‌వేస్‌ కమ్యూనికేషన్స్‌ వేదికగా రాష్ట్రంలో అందుబాటులోకి తేవడం ఆనందంగా ఉందని ఆ సంస్థ అధినేత సుభాష్‌ రెడ్డి తెలిపారు.
మీ స్నేహితులకు రికమెండ్ చెయ్యండి